‘Kannibale’ kry albei lewenslank | Maroela Media
Waarskuwing: Hierdie berig bevat grafiese besonderhede wat lesers kan ontstel.
Twee moetiemoordenaars het Woensdag elkeen lewenslange tronkstraf gekry vir die moord in Julie 2017 op ŉ 24-jarige slagoffer.
Adv. Moipone Noko, direkteur van openbare vervolging in KwaZulu-Natal, het amptenare van die nasionale vervolgingsgesag gelukgewens met die vonnisoplegging van Nino Mbatha en Lungisani Magubane (albei 32) vir die moord op Zanele Hlatshwayo.
“Ek hoop sulke vonnisse sal mense met soortgelyke voornemens afskrik,” het Noko gesê. “Sulke sake kom neer op moord en ons vervolg dit sonder vrees of vooroordeel.”
Die media het die eerste keer middel Augustus 2017 oor die saak berig wat gou as die “kannibaalsaak” bekend begin staan het nadat Mbatha na die Estcourt-polisiekantoor gegaan en gekla het hy word gedwing om mensvleis te eet.
Magubane het Mbatha, ŉ tradisionele geneser, vroeër om moetie genader wat hom goeie geluk sou besorg. Mbatha het hom vertel die voorvaders vereis dat bloed vir dié soort moetie gestort word en gevra dat hy ŉ vrou of ŉ kind na hom toe bring.
In Julie 2017 het Magubane vir Hlatshwayo, wat op Estcourt was, na die township Esigodlweni gebring waar Mbatha haar keel afgesny en haar onthoof het.
Die twee mans het haar interne organe, hande, voete en ander sagte weefsels verwyder. Haar oorblywende liggaamsdele het hulle met ŉ paar klippe weggesteek.
Toe Mbatha oorspronklik na die polisiestasie is, wou hulle hom nie glo nie tot hy ŉ hand en ŉ voet van die slagoffer te voorskyn gebring het.
Dit het polisiebeamptes oorreed om sy woonplek te deursoek, waar hulle afgekom het op bene en liggaamsdele, wat toe al begin ontbind het. Die oorledene se identiteit is deur ŉ DNS-ontleding vasgestel.
Mbatha se eksmeisie het getuig dat hy haar ŉ hand gewys het. Sy broer het dit bevestig.
Hlatshwayo se ma het aan die hof gesê die slagoffer se naasbestaandes is nog in skok oor haar moord. Sy sê hulle verkeer in emosionele pyn en sukkel om hul verlies te verwerk.
Asseflippenblief · 3 maande gelede
Ek kan nie glo dat iemand in 2018 nogsteeds vir hierdie tipe onsin val nie.
Hulle sit nou in die tronk en die belasting betaler moet nou na hulle omsien teen aansienlike kostes.
Wat is die punt wat jy probeer maak? Wil jy he sulke misdadigers moet vrygelaat word sodat die belastingbetaler nie vir hulle aanhouding hoef te betaal nie?
En dan hoop die Direkteur van openbare vervolging dan die vonnis as ‘n “Afrskrikmiddel” sou dien vir mense met “soortgelyke “voornemens……
Bedoel hy nou Moeti-moord, of enige moord….?
In ieder geval is hy bra optimisties…….”lewenslank” is hoeka al nie meer lewenslank nie—dis hoogstens so twaalf jaar….
Die AANHOUDENDE plaasmoorde is seker genoeg bewys, dat lewenslank NIEMAND afskrik nie…!
Kotie · 3 maande gelede
Hierdie land moet skoon gemaak word van bose toordery, julle weet dit is ‘n gruwel in ons Hemelse Vader se oë. Hoe kon julle dit toelaat. Was geld en sport regtig so belangrik?
SIES · 3 maande gelede
sit hulle op streng vegetariese dieet hehehe ☺ sal hul leer….
ferdi van zyl · 3 maande gelede
Ons is kampmense en dan lees ek netnuus
Lewenslank is net n woord. In die realiteit werk dit nie so nie. En die skurke weet dit Wanneer daar gese word geen parool nie is dit ander prentjie.